stanford-oval/wikipedia huggingface dataset:
Tero Tyynelä

| Tero Tyynelä |
| --- | --- |
 Tero Tyynelä vuonna 2015.
Henkilötiedot
Syntynyt: 24. elokuuta 1995 (ikä 29) Seinäjoki, Suomi
Pesäpalloilija
Ulkopelipaikka:  Linja
Seura:  Seinäjoen JymyJussit
Tero Tyynelä (s. 24. elokuuta 1995 Seinäjoki) on suomalainen pesäpalloilija. Tyynelä on pelannut aikuisten sarjoissa kaudesta 2010 lähtien. Kausina 2014–2017 hän on pelannut 105 Superpesiksen runkosarjaottelua Seinäjoen JymyJussien joukkueessa. Tyynelän kasvattajaseura on Seinäjoen Maila-Jussit.
Kaudella 2018 Tyynelä edustaa JymyJusseja. Hänen sopimuksensa JymyJussien kanssa on voimassa kauden 2019 loppuun saakka.
Tero Vesterinen

Vesterinen esiintymässä Ilosaarirockissa heinäkuussa 2010.
Tero Mikael Vesterinen (s. 19. lokakuuta 1975 Vantaa) on Porvoossa asuva suomalainen laulaja ja lauluntekijä. Vesterinen toimii solistina yhtyeessä Vesterinen Yhtyeineen, joka on perustettu vuonna 2009. Tero Vesterisen isoisä oli harmonikkataitelija Vili Vesterinen.
Tero Vesterinen tuli vuonna 2022 mukaan Ylen Elämäni biisi -viihdeohjelmasarjaan yhdeksi vakiosolistiksi.
Vantaan Martinlaaksossa varttunut Vesterinen aloitti kitaransoiton kuuden vuoden iässä. Hän asuu perheineen puutalossa Porvoossa ja harrastaa biologivaimonsa kanssa hyötypuutarhan hoitoa. Vesterinen on puhunut julkisuudessa masennuksestaan, työuupumuksestaan ja alkoholismistaan, jonka sai hallintaan vuonna 2017. Hän työskenteli muusikkouransa alkuvuosina myös Taideteollisen korkeakoulun näyttämöteknikkona.
Telok Ayerin metroasema

Telok Ayer on Singaporen Mass Rapid Transit -metrojärjestelmän asema Singaporen keskusta-alueella. Se avattiin 22. joulukuuta 2013. Asemaa käyttävät Downtown Linen junat.
Junat

| Pääteasema | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
Downtown Line
| DT1 Bukit Panjang | 6:11 |  | 6:29 |  | 0:11 |  |  |
| DT35 Expo | 6:06 |  | 6:26 |  | 0:11 |  |  |
Aiheesta muualla

Kuvia tai muita tiedostoja aiheesta Telok Ayerin metroasema Wikimedia Commonsissa
Telok Ayerin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Downtown | Downtown Line | Seuraava asema: Chinatown |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Telok Ayer MRT Station
Käännös suomeksi
Kolme viisasta miestä (elokuva)

| Kolme viisasta miestä |
| --- | --- |
 Elokuvan juliste.
Ohjaaja:  Mika Kaurismäki
Käsikirjoittaja:  Mika Kaurismäki Petri Karra
Tuottaja:  Mika Kaurismäki
Kuvaaja:  Rauno Ronkainen
Leikkaaja:  Mika Kaurismäki
Pääosat:  Kari Heiskanen Pertti Sveholm Timo Torikka
Valmistustiedot
Valmistusmaa:  Suomi
Tuotantoyhtiö:  Marianna Films Oy
Ensi-ilta:  14. marraskuuta 2008
Kesto:  105 min
Alkuperäiskieli:  suomi
Budjetti:  250 000 €
Aiheesta muualla
IMDb 
Elonet
AllMovie
Infobox OKNimi-testi OK: 
Kolme viisasta miestä on Mika Kaurismäen ohjaama ihmissuhdedraama vuodelta 2008. Elokuva on palkittu 2009 Monterreyn kansainvälisillä elokuvafestivaaleilla, jossa se sai juryn pääpalkinnon Cabrito de Platan sekä yleisöpalkinnon. Lisäksi elokuva on palkittu Tallinnan elokuvafestivaaleilla.
Juoni

Kolme nuoruudenystävää – poliisi, valokuvaaja ja näyttelijä – tapaavat sattumalta jouluaattona Helsingissä. He viettävät illan karaokebaarissa, jossa kukin käy läpi elämäänsä ja sen kipeitäkin puolia. Salaperäisen naisen saapuminen baariin muuttaa tapahtumien kulkua.
Rooleissa

Kari Heiskanen
Pertti Sveholm
Timo Torikka
Aake Kalliala
Irina Björklund
Tommi Eronen
Peter Franzén
Aiheesta muualla

Jouluksi baariin  14.11.2008. Iltalehti.fi.
Kirvat

| Kirvat |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Nivelkärsäiset Hemiptera
Alalahko::  Kirvansukuiset Sternorrhyncha
Yläheimo::  Aphidoidea
Heimo::  Kirvat Aphididae  Latreille, 1802
Alaheimot ja tribukset
 Aiceoninae  Anoeciinae  Aphidinae Aphidini  Macrosiphini  Baltichaitophorinae  Calaphidinae Calaphidini  Panaphidini  Chaitophorinae Chaitophorini  Siphini  Drepanosiphinae  Eriosomatinae Eriosomatini  Fordini  Pemphigini  Greenideinae Cervaphidini  Greenideini  Schoutedeniini  Hormaphidinae Cerataphidini  Hormaphidini  Nipponaphidini  Lachninae Eulachnini  Lachnini  Tramini  Lizeriinae  Macropodaphidinae  Mindarinae  Neophyllaphidinae  Phloeomyzinae  Phyllaphidinae  Pterastheniinae  Saltusaphidinae Saltusaphidini  Thripsaphidini  Spicaphidinae  Taiwanaphidinae  Tamaliinae  Thelaxinae 
Katso myös
   Kirvat Wikispeciesissä   Kirvat Commonsissa 
Infobox OKNimi-testi OK: 
Kirvat (Aphididae) eli lehtikirvat ovat yläheimoon Aphidoidea kuuluvia pieniä, vain muutaman millimetrin kokoisia pehmeäruumiisia hyönteisiä, jotka elävät imemällä kasvien solunesteitä. Maailmanlaajuisesti lajeja tunnetaan noin 4400. Vuoden 2010 kansallisen uhanalaisarvioinnin mukaan Suomessa elää 479 eri kirvalajia. Näistä Suomen punaisen listan lajeja on 107..
Kirvoja on ilmeisesti esiintynyt maapallolla permikaudelta lähtien. Vanhimmat tunnetut fossiilit ovat triaskaudelta.
Tuntomerkkejä

Kirvat ovat muutaman millimetrin pituisia, pehmeäruumiisia hyönteisiä. Tavallisimmin kirvat ovat väriltään vihreitä, mutta myös mustia ja jopa punaisia lajeja löytyy. Tuntosarvet ovat pitkät. Siipien olemassaolo vaihtelee sukupolvittain ja siipisuonituksen rakenne erottaa kirvat helposti monista samantapaisista hyönteisryhmistä. Erityisen tärkeä tuntomerkki ovat kuitenkin kaksi selvästi erottuvaa putkea, jotka sijaitsevat hyönteisen selkäpuolella ruumiin takaosassa. Suuosat ovat imevät ja ruokaillessaan kirva työntää imukärsänsä syvälle kasvin johtosolukkoon.
Kirvojen muodonvaihdos on vaillinainen. Aikuisvaihetta edeltää 3–4 toukkavaihetta, jotka muistuttavat ulkoisesti siivettömiä aikuisia yksilöitä, mutta ovat näitä pienikokoisempia.
Lisääntyminen

Kirvojen lisääntyminen on poikkeuksellisen monimutkainen prosessi, jossa vuorottelevat suvulliset ja suvuttomat sukupolvet. Kirvat talvehtivat niin kutsuttuina talvimunina, joista kuoriutuu keväällä kookkaita naarasyksilöitä. Näistä käytetään nimitystä kantaemo. Kantaemo ei muni vaan synnyttää siivettömiä naarasyksilöitä, joita kutsutaan neitsyiksi. Kantaemon tapaan neitsyet lisääntyvät neitseellisesti ja synnyttävät eläviä poikasia, jotka ovat geneettisesti emonsa klooneja. Yksi kirvasukupolvi elää 20–40 päivää, mutta neitsyet tuottavat jatkuvasti uusia jälkeläisiä ja keväällä kuoriutuneella kantaemolla voi olla syksyyn mennessä miljoonia jälkeläisiä. Joskus alkionkehitys käynnistyy jopa ennen emon syntymää, jolloin kirvan sisällä kehittyy paitsi sen oma jälkeläinen, myös tämän jälkeläinen.
Syksyllä neitsyet alkavat tuottaa sekaisin koiras- ja naarasyksilöitä. Ei tiedetä, mikä muutoksen lisääntymisessä käynnistää, mutta valon määrällä, lämpötilalla sekä ravintokasvin valmistautumisella talveen saattaa olla vaikutusta asiaan. Syntyneet koiras ja naarasyksilöt parittelevat ja naaraat tuottavat talvehtimiskelpoisia talvimunia. Osa tiettyjen sukupolvien kirvayksilöistä on siivekkäitä ja nämä yksilöt lentävät uusiin ravintokasveihin. Uusi ravintokasvi on yleensä eri lajia kuin alkuperäinen, mutta tietty kirvalaji siirtyy yleensä vain tiettyyn toiseen ravintokasviin.
Elintavat

Kirvat ovat yleensä ravintokasvinsa suhteen spesifisiä eli tietty kirvalaji elää vain yhdellä tietyllä kasvilla tai muutamalla eri kasvilajilla. Jotkin kirvalajit aiheuttavat ravintokasviinsa lajille tunnusomaisia äkämiä.
Kirvat elävät tyypillisesti kasvien lehtien alapinnoilla sekä nuorissa latvaversoissa, jotka saattavat olla täysin kirvojen peitossa. Suuren kirvamäärän seurauksena kasvin lehdet lopulta käpristyvät ja kuivuvat. Suotuisissa olosuhteissa kirvat lisääntyvät nopeasti. Ne erittävät lehdille tahmeaa ulostetta, joka tarjoaa hyvän kasvualustan erilaisille sienille ja homeille. Kirvat saattavat myös tartuttaa kasveihin virustauteja.
Muurahaiset voivat elää symbioosissa kirvojen kanssa. Perinteisen vertauksen mukaan kirvat ovat ikään kuin muurahaisten lehmiä, joita muurahaiset ”lypsävät” koskettelemalla niitä tuntosarvillaan. Ärsytyksen seurauksena kirva erittää pisaran sokeripitoista ulostetta, mesikastetta, jota muurahaiset käyttävät ravinnokseen. Vastineeksi muurahaiset suojelevat kirvoja niiden vihollisilta ja antavat niiden lisääntyä rauhassa. Myös tarhamehiläiset keräävät mesikastetta hunajanvalmistusta varten. Kirvojen pahoihin vihollisiin kuuluu mm. seitsenpistepirkko (leppäkerttu, Coccinella septempunctata), mutta tehokkaasti lisääntyvät kirvat ovat mieluisaa ja tärkeää ravintoa myös monille muille hyönteisille.
Torjunta

Kirvat ovat helpoimmin havaittavia kasvituholaisia ja ne on melko helppo hävittää. Kirvat voidaan hävittää kemiallisesti 2–5-prosenttisella mäntysuopaliuoksella.[lähde? ] Tukes on poistanut mäntysuovan sallittujen torjunta-aineiden luettelosta vuonna 2010, koska sen käyttöä kasvinsuojelussa ei ole tutkittu riittävästi. Niihin tepsivät myös tavalliset torjunta-aineet. Torjunta-aineiden tehoaineena voi olla ainakin pymetrotsiini, pirimikarbi ja imidaklopridi. Kirvoja voidaan torjua biologisesti esimerkiksi kirvoissa loisivien kirvakiilukaisten (Aphelinus abdominalis) ja loispistiäisiin kuuluvien isokirvavainokaisten (Aphidius colemani) ja jättikirvavainokaisten (Aphidius ervi) avulla. Kirvojen petoja voidaan käyttää myös biologisessa torjunnassa. Näitä petoja ovat esimerkiksi kirvasääski (Aphidoletes aphidimyza), pihaharsokorento (Chrysoperla carnea), kaksipistepirkko (Adalia bipunctata) ja aasianpirkko (Harmonia axyridis). Kirvojen torjunnassa voidaan käyttää myös Lecanicillium lecanii–sienivalmistetta.
Määrityssivustoja

Aphid identification (englanniksi)
Aphids on World's Plants (Arkistoitu – Internet Archive) (englanniksi)
Aiheesta muualla

ITIS: Aphididae (englanniksi)
Kirvat vaeltavat nyt harvinaisen isoina joukkoina. Helsingin Sanomat 26.5.2010
Kauppapuutarhaliitto: Marika Linnamäki ja Irene Vänninen, Kirvamoniste (Arkistoitu – Internet Archive) (doc)
Kauppapuutarhuriliitto: Marika Linnamäki Koristekasveilla esiintyvät kirvat (Arkistoitu – Internet Archive) (pdf)
Hyönteismaailma.fi - Kirva (Arkistoitu – Internet Archive)
Viherpiha: Lehtikirvat - tuntomerkit ja torjuntaohjeet
Persikkakirvan (Myzus persicae) siivekäs yksilö.
Kilpinen (Petäjävesi)

| Kilpinen |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi, Jyväskylä
Koordinaatit:  62°10′05″N, 25°18′19″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Laskujoki:  oja Saravaisjärveen 
Järvinumero:  14.524.1.010
Mittaustietoja
Pinnankorkeus:  140,9 m  
Pituus:  500 m  
Leveys:  230 m  
Rantaviiva:  1,178 km  
Pinta-ala:  7,597 ha  
Saaria:  ei saaria 
 fiKilpinen 
Kilpinen  on Keski-Suomessa Petäjävedellä ja Jyväskylässä Metsäkulman lähellä sijaitseva järvi.
Maantietoa

Järvi on 500 metriä pitkä, 230 metriä leveä, ja sen pinta-ala on 7,6 hehtaaria. Järvellä ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Iso Rautaveden alueella (14.52), jonka Suoliveden alueeseen (14.524) se kuuluu. Järven vedenpinnan korkeus on 140,9 metriä mpy.
Kolmetoista päivää

| Kolmetoista päivää> Thirteen Days |
| --- | --- |

Ohjaaja:  Roger Donaldson
Käsikirjoittaja:  David Self
Tuottaja:   Armyan Bernstein  Thomas A. Bliss  Kevin Costner 
Säveltäjä:  Trevor Jones
Kuvaaja:  Andrzej Bartkowiak
Leikkaaja:  Conrad Buff IV
Pääosat:   Kevin Costner  Bruce Greenwood  Steven Culp 
Valmistustiedot
Valmistusmaa:  Yhdysvallat
Tuotantoyhtiö:  Beacon Pictures
Levittäjä:  New Line Cinema Netflix
Ensi-ilta:  2000
Kesto:  147 min
Alkuperäiskieli:  englanti venäjä espanja romania
Aiheesta muualla
IMDb 
Elonet
AllMovie
Infobox OKNimi-testi OK: 
Kolmetoista päivää (Thirteen Days) on vuonna 2000 ensi-iltansa saanut Roger Donaldsonin ohjaama yhdysvaltalainen elokuva syksyn 1962 Kuuban ohjuskriisistä Yhdysvaltain ja Neuvostoliiton välillä.
Näyttelijät

| 0 | 1 | 2 |
| --- | --- | --- |
|  Kevin Costner  | … |  Kenneth O’Donnell   |
|  Bruce Greenwood  | … |  John F. Kennedy   |
|  Stephanie Romanov  | … |  Jacqueline Kennedy   |
|  Steven Culp  | … |  Robert F. Kennedy   |
|  Dylan Baker  | … |  Robert McNamara   |
|  Lucinda Jenney  | … |  Helen O’Donnell   |
|  Michael Fairman  | … |  Adlai Stevenson   |
|  Bill Smitrovich  | … |  Maxwell Taylor   |
|  Frank Wood  | … |  McGeorge Bundy   |
|  Ed Lauter  | … |  Marshall Carter   |
|   Kevin Conway  | … |  Curtis LeMay   |
Aiheesta muualla

Kolmetoista päivää Internet Movie Databasessa (englanniksi)
Tinie Tempah

| Patrick Okogwu |
| --- | --- |
 Tinie Tempah tammikuussa 2014.
Henkilötiedot
Koko nimi:  Patrick Chukwuemeka Okogwu
Syntynyt: 7. marraskuuta 1988 (ikä 35) Lontoo, Yhdistynyt kuningaskunta
Muusikko
Taiteilijanimi:  Tinie Tempah
Laulukielet:  englanti
Aktiivisena:  2005–
Tyylilajit:  rap, grime, drum'n'bass, electro
Soittimet:  koskettimet, sampleri, rummut, syntetisaattori
Levy-yhtiöt:  Parlophone, Disturbing London
Aiheesta muualla
tinietempah.com
  [ Muokkaa Wikidatassa ] [ ohje ]  
Patrick Chukwuemeka Okogwu (s. 7. marraskuuta 1988 Lontoo), tunnetaan paremmin taiteilijanimillään Tinie Tempah ja Tinie, on englantilainen rap-artisti. Hänen debyyttialbuminsa Disc-Overy julkaistiin 1. lokakuuta 2010. Sen hiteiksi muodostuivat singlet "Pass Out" ja "Written In The Stars". Tinie Tempah vieraili myös ruotsalaisen houseyhtyeen Swedish House Mafian "Miami 2 Ibiza" -kappaleella, josta tuli suuri hitti.
Ura

Tinie Tempahin debyyttialbumi Disco-Overy julkaistiin 1. lokakuuta 2010. Se nousi Britannian UK Albums Chart -listan ykköspaikalle myyden 85 000 kappaletta ensimmäisellä viikolla julkaisustaan. Irlannin Irish Albums Chart -listalla sijoitus oli toinen ja Yhdysvaltain Billboard 200 -listalla 27. sija. Albumi on myynyt Britanniassa myös tuplaplatinaa. Albumin ensimmäinen single "Pass Out" julkaistiin helmikuussa 2010. Se nousi Britannian UK Singles -listan ensimmäiselle sijalle.
Diskografia > Albumit

Disco-Overy (2010)
Demonstration (2013)
Diskografia > Singlet

"Pass Out" (2010)
"Frisky" (mukana Labrinth) (2010)
"Written in the Stars" (mukana Eric Turner) (2010)
"Miami 2 Ibiza" (Swedish House Mafia vs. Tinie Tempah) (2010)
"Invincible" (mukana Kelly Rowland) (2010)
"Wonderman" (mukana Ellie Goulding) (2011)
"Simply Unstoppable" (2011)
"Till I'm Gone" (mukana Wiz Khalifa) (2011)
"Love Suicide" (mukana Ester Dean) (2011)
"Trampoline" (mukana 2 Chainz) (2013)
"Children of the Sun" (mukana John Martin) (2013)
"Lover Not a Fighter" (mukana Labrinth) (2014)
"5 Minutes" (2014)
"Not Letting Go" (mukana Jess Glynne) (2015)
"Love Me Like This" (mukana Maia Wright) (2021)
Diskografia > Mixtapet

Hood Economics Room 147 (2007)
The Micro Mixtape (2010)
Foreign Object (2011)
Happy Birthday (2011)
Esiintymiset Suomessa

15. elokuuta 2011 On The Beach, Hietaniemen uimaranta
5. heinäkuuta 2014 Summer Up, Mukkula
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Kirotut

| Kirotut> The Damned |
| --- | --- |
 Kirotut-elokuvan juliste
Ohjaaja:  Joseph Losey
Käsikirjoittaja:  Evan Jones
Perustuu:  H. L. Lawrencen romaaniin The Children of Light
Tuottaja:  Anthony Hinds
Säveltäjä:  James Bernard
Kuvaaja:  Arthur Grant
Leikkaaja:  Reginald Mills
Lavastaja:  Don Mingaye
Pääosat:   Macdonald Carey  Shirley Ann Field  Viveca Lindfors 
Valmistustiedot
Valmistusmaa:  Britannia
Tuotantoyhtiö:  Hammer Film Productions
Levittäjä:  Columbia Pictures
Ensi-ilta:   19. toukokuuta 1963 (valmistui 1961)  21. toukokuuta 1965 Suomessa 
Kesto:  96 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kirotut (The Damned) on Joseph Loseyn ohjaama brittiläinen tieteis- ja kauhuelokuva vuodelta 1963. Se perustuu H. L. Lawrencen romaaniin The Children of the Light. Elokuva kuvattiin jo 1961, mutta sen ensi-ilta oli vasta 1963. Elokuvan tuotantoyhtiö oli Hammer Film Productions.
Elokuva sai vuonna 1964 Triesten tieteiselokuvafestivaaleilla Kultainen asteroidi -palkinnon.
Elokuva on peräisin ajalta, jolloin Losey oli karkotettu Yhdysvalloista, mutta hän ei vielä ollut saanut jalansijaa Britanniassa eikä yhteistyö Harold Pinterin kanssa ollut alkanut. Hän oli ajoittain työttömänä mutta Hammer-studio palkkasi hänet ohjaajaksi kahteen elokuvaa, joista Kirotut on saanut mainetta pienenä mestariteoksena. Ensimmäinen yhteistyö oli The Quatermass Experiment (1955). Kolmannen piti olla X – tuntematon, jonka ohjaajaksi tuli kesken kuvausten Leslie Norman, kun amerikkalaistähti Dean Jagger kieltäytyi työskentelemästä kommunistileiman saaneen Loseyn kanssa.
Tarina

Brittiläinen tiedemies Bernard (Aleksander Knox) kasvattaa Weymouthin rannikolla olevassa salaisessa kallioluolassa radioaktiivisina syntyneitä lapsia. Projektin tarkoituksena on kasvattaa ihmisiä, jotka pystyisivät elämään ydinsodan jälkeisessä, säteilyn saastuttamassa maailmassa.
Amerikkalainen veneilijä Simon Wells (Macdonald Carey) saapuu Weymouthiin ja tutustuu siellä Joaniin (Shirley Anne Field), jonka veli King (Oliver Reed) käy hänen kimppuunsa. Tyttö pakenee Simonin kanssa ja löytää sattumalta lasten salaisen luolan. Heitä tarkkaillaan kameroin ja yritetään saada pois. He vangitsevat paikalle tulleen suojapukuisen sotilaan ja aikovat viedä vangitut lapset ulos, mutta lapset eivät voi elää luolan ulkopuolella.
Simon ja Joan pakenevat veneellä merelle, jonne he jäävät ajelehtimaan kuolemaisillaan lapsilta saatuun säteilymyrkytykseen.
Näyttelijät

| 0 | 1 | 2 |
| --- | --- | --- |
|  Macdonald Carey  | … |  Simon Wells   |
|  Shirley Anne Field  | … |  Joan   |
|  Oliver Reed  | … |  King   |
|  Alexander Knox  | … |  Bernard   |
|  Walter Gotell  | … |  majuri Holland   |
|  Viveca Lindfors  | … |  Freya Neilson   |
|  James Villiers  | … |  kapteeni Gregory   |
Lapset:
| 0 | 1 | 2 |
| --- | --- | --- |
|  Kit Williams  | … |  Henry   |
|  Rachel Clay  | … |  Victoria   |
|  Caroline Sheldon  | … |  Elizabeth   |
|  David Palmer  | … |  George   |
|  Nicholas Clay  | … |  Richard   |
|  John Thompson  | … |  Charles   |
|  Christopher Witty  | … |  William   |
|  Rebecca Dignam  | … |  Anne   |
|  Siobhan Taylor  | … |  Mary   |
Kolmikanta (Outokumpu)

| Kolmikanta |
| --- | --- |
Valtiot:  Suomi 
Paikkakunta:  Outokumpu
Koordinaatit:  62°44′40″N, 28°54′25″E
Järvinumero:  04.726.1.006
Mittaustietoja
Pinnankorkeus:  117,5 m 
Rantaviiva:  14,17 km 
Pinta-ala:  1,3 km² 
Tilavuus:  0,00744 km³ 
Keskisyvyys:  5,8 m 
Suurin syvyys:  34,1 m 
 fiKolmikanta 
Kolmikanta on paikoin syvä järvi Outokummussa Pohjois-Karjalan länsiosassa. Sen pinta-ala on 1,3 neliökilometriä. Etäisyys Joensuusta on 45 kilometriä länsiluoteeseen.
Maantiede

Kolmikanta koostuu itäisestä, lounaisesta ja luoteisesta altaasta. Läntisiä altaita erottaa itäisestä altaasta Mikonniemi ja Ristiniemi; toisistaan niitä erottaa Hiekkaniemi. Itäinen allas jatkuu kaakkoon Uittosalmena ja Kaivantolahtena. Etäisyys Kaivantolahden etelärannalta itäosan pohjoisrannalle on kolme kilometriä. Kolmikannan itäosassa on verraten laaja vähintään 15 metriä syvä alue, jonka sisällä on kaksi 30-metristä syvännettä. Kapea Kaivantolahti on syvä, ja järven syvin kohta sijaitsee sen keskivaiheilla. Lounainen Kuminlahti on matala, luoteisessa Lähtevänlahdessa on kymmenmetrisiä syvänteitä. Noin kahdeksasosa järvestä on vähintään 15 metriä syvä.
Kolmikannan laajin saari on noin puolen hehtaarin laajuinen Aittosaari. Järven rannoilla on asutusta ja jonkin verran peltomaata. Sen luoteispuolella sijaitsee Lietukka (118,8 metriä mpy) ja itäpuolella Särkiselkä (117,7 metriä mpy). Kolmikannan luusua sijaitsee Lähtevänlahden pohjoiskolkassa.
Kolmikannan vesitilavuus on 7 437 000 kuutiometriä.
Kolmikanta (04.726.1.006) kuuluu Rikkajoen-Lietukkajoen valuma-alueeseen (04.726), joka on kolmannen jakovaiheen vesistö Vuoksen vesistössä (04). Toinen jakovaihe on Rikkaveden alue (04.72) ja ensimmäinen jakovaihe on Juojärven reitin valuma-alue (04.7). Kolmikanta on Rikkajoen-Lietukkajoen valuma-alueen laajin vakavesi Lietukan jälkeen. Seuraavaksi laajimmat ovat Ruokonen, Särkiselkä ja Saunajärvi. Rikkajoen-Lietukkajoen valuma-alueeseen kuuluu 33 vähintään hehtaarin laajuista vakavettä.
Kolmikanta on viidenneksi laajin Outokummun 112:sta vähintään hehtaarin laajuisesta vakavedestä. Tilavuudeltaan se on neljänneksi suurin.
Suomen kolme Kolmikantaa sijaitsevat itäisessä Suomessa. Outokummun Kolmikanta on laajin, Savonlinnan ja Lappeenrannan Kolmikannat ovat huomattavasti pienempiä.
Kirjallisuus on virhe

| Kirjallisuus on virhe |
| --- | --- |

Kirjailija:  Harri Veivo (toim.)
Kansitaiteilija:  Jani Pulkka
Kieli:  suomi
Genre:  kirjallisuudentutkimus
Kustantaja:  Suomalaisen Kirjallisuuden Seura
Julkaistu:  2002
Ulkoasu:  nidottu
Sivumäärä:  150
ISBN:  951-746-398-7
Löydä lisää kirjojaKirjallisuuden teemasivulta
Kirjallisuus on virhe on Harri Veivon toimittama esseekokoelma kirjallisuudesta. Vuonna 2002 ilmestyneen teoksen kustansi Suomalaisen Kirjallisuuden Seura.
Sisältö

Riikka Ala-Harja: Henkilön elämä
Kuisma Korhonen: Kuollut kirjailija, paras kirjailija?
Peter Mickwitz: Kirjailija kirjallisuuden tutkijana
Anna Baijars: Mesenaatin duunarina
Janna Kantola: Mitä kääntäminen tahtoo sanoa?
Putte Wilhelmsson: Tämä artikkeli on liian pitkä
Pasi Linnus: Tosi mukava kirja
Jarmo Papinniemi: Ja sana tuli kuvaksi
Johanna Venho: Kirja on peili
Harri Veivo: Yleinen ja yksityinen, tutkimus ja kirjallisuus
Kinkin evankelisluterilainen kirkko

Kinkin evankelisluterilainen kirkko (KELC) (jap. 近畿福音ルーテル教会, Kinki Fukuin Rūteru Kyōkai) on luterilainen kirkko Japanissa. Sillä on nykyään 2 600 kastettua jäsentä 29 seurakunnassa maanlaajuisesti.
Kirkon nykyinen presidentti on pastori Shigeo Sueoka.
Historia

KELC:in historia juontaa juurensa 1950-luvulta, jolloin lähetystyöntekijät oli karkotettu Kiinasta Kiinan kansantasavallan perustamisen vuoksi. Vuonna 1951 Norjan lähetysseura ja Norjan evankelis-luterilainen vapaakirkko aloittivat lähetystyön, pääosin Kinkin alueella.
3. marraskuuta 1961 lähetysseuran ja vapaakirkon perustamat 14 seurakuntaa organisoituivat Kinkin evankelisluterilaiseksi kirkoksi. Vuonna 1976 kirkko hyväksyttiin Luterilaisen maailmanliiton täysjäseneksi.
Aiheesta muualla

Kirkon kotisivut
Kirotun kirjan vartija

| Kirotun kirjan vartija |
| --- | --- |

Kirjailija:  Juri Nummelin (toim.)
Kansitaiteilija:  Samppa Ranta
Kieli:  suomi
Genre:  kauhu, kosminen kauhu, Cthulhu-mytologia
Kustantaja:  Jalava
Julkaistu:  2016
Ulkoasu:  nidottu
Sivumäärä:  496
ISBN:  978-951-887-531-7
Löydä lisää kirjojaKirjallisuuden teemasivulta
Kirotun kirjan vartija: suomalaisia Cthulhu-tarinoita on Juri Nummelinin toimittama ja Jalavan vuonna 2016 julkaisema antologia. Siihen on koottu 17 suomalaista kauhunovellia, jotka hyödyntävät H. P. Lovecraftin luomaa Cthulhu-mytologiaa. Neljä kirjan novelleista on julkaistu aiemmin toisaalla. Jo 1990-luvun alussa ovat ilmestyneet S. Albert Kivisen ”Cthulhun suojatti” (kokoelmassa Merkilliset kirjoitukset), Johanna Sinisalon ”Me vakuutamme sinut” (antologiassa Kultainen naamio) ja Boris Hurtan ”Kolmen jumalan kumartaja” (Portin numerossa 1/1990). Hurtta on tosin kirjoittanut novellinsa kokoelmaa varten uudestaan. Emilia Karjulan novelli ”Kokemäenjoen paholaissammet” taas on ilmestynyt Portissa vuonna 2014.